62023TO1165_INF
Ordonanța Tribunalului (Camera a șaptea) din 25 februarie 2025 –ePURE și Pannonia Bio/Parlamentul și Consiliul
(Cauza T‑1165/23)
„Acțiune în anulare – Energie – Regulamentul (UE) 2023/1805 – Dispoziție potrivit căreia biocombustibilii produși din culturi alimentare sau furajere sunt considerați ca având aceiași factori de emisie precum filiera de producție cea mai puțin favorabilă pentru respectivul tip de combustibil – Lipsa afectării individuale – Inadmisibilitate”
1.
Acțiune în anulare – Persoane fizice sau juridice – Acte care le privesc direct și individual – Afectare individuală – Criterii – Regulament privind utilizarea combustibililor din surse regenerabile și cu emisii scăzute de carbon în transportul maritim – Regulament care stabilește o limită a intensității gazelor cu efect de seră (GES) produse de energia utilizată la bord de o navă – Metodă de calculare a intensității GES – Biocombustibili produși din culturi alimentare și furajere – Calcularea intensității GES pe baza factorilor de emisie ai filierei de producție ce mai puțin favorabilă pentru respectivul tip de combustibil – Acțiune în anulare introdusă de un producător și furnizor în Uniune de etanol din surse regenerabile produs din culturi, deșeuri și reziduuri – Lipsa afectării individuale – Inadmisibilitate
[articolul 263 al patrulea paragraf TFUE; Regulamentul 2023/1805 al Parlamentului European și al Consiliului, art. 10 alin. (1) lit. (a)]
(a se vedea punctele 21-26, 31-36, 55, 67 și 68)
2.
Acțiune în anulare – Persoane fizice sau juridice – Acte care le privesc direct și individual – Afectare individuală – Criterii – Regulament privind utilizarea combustibililor din surse regenerabile și cu emisii scăzute de carbon în transportul maritim – Regulament care stabilește o limită a intensității gazelor cu efect de seră (GES) produse de energia utilizată la bord de o navă – Metodă de calculare a intensității GES – Biocombustibili produși din culturi alimentare și furajere – Calcularea intensității GES pe baza factorilor de emisie ai filierei de producție ce mai puțin favorabilă pentru respectivul tip de combustibil – Acțiune în anulare introdusă de o asociație compusă în majoritate din membri care produc și furnizează în Uniune etanol din surse regenerabile – Lipsa afectării individuale – Inadmisibilitate
[articolul 263 al patrulea paragraf TFUE; Regulamentul 2023/1805 al Parlamentului European și al Consiliului, art. 10 alin. (1) lit. (a)]
(a se vedea punctele 21-26 și 56-68)
Dispozitivul
1)
Respinge acțiunea ca inadmisibilă.
2)
Nu este necesară pronunțarea asupra cererilor de intervenție formulate de Comisia Europeană, precum și de Renewable Fuels Association.
3)
Obligă ePURE, de Europese Producenten Unie van Hernieuwbare Ethanol și Pannonia Bio Zrt. să suporte propriile cheltuieli de judecată, precum și cheltuielile de judecată efectuate de Parlamentul European și de Consiliul Uniunii Europene, cu excepția celor efectuate de acestea din urmă aferente cererilor de intervenție.
4)
Parlamentul, Consiliul și persoanele care au formulat cereri de intervenție menționate la punctul 2 din prezentul dispozitiv suportă fiecare propriile cheltuieli de judecată aferente cererilor de intervenție.